
เรียนรู้คณิตศาสตร์จากการแก้ปัญหา
ดร.ไพจิตร สดวกการ

คนทั่วไปเรียนรู้คณิตศาสตร์จากธรรมชาติแล้วสรุปเป็นทฤษฎีและกฎด้วยสหัชญาณ  (intuition)  มากกว่าด้วยการพิสูจน์  (proof)   แต่ทฤษฎีและกฎที่ได้มาด้วยสหัชญาณมักจะเป็นข้อความที่สับสนไม่เป็นระเบียบ  ยากแก่การจำและนำไปใช้       ผู้ค้นพบจึงพยายามจัดและทำให้อยู่ในรูปอย่างง่าย  โดยหวนกลับไปสร้างสัจพจน์ที่จำเป็น  แล้วสร้างทฤษฎีขึ้นมาจากสัจพจน์เหล่านั้นโดยการนิรนัยเชิงตรรกวิทยา  และมีคณิตศาสตร์ใหม่หลายแขนงที่นักคณิตศาสตร์พัฒนาขึ้นมาจากระบบของสัจพจน์อย่างสมเหตุสมผลตามหลักตรรกวิทยา  โดยไม่ได้เป็นการบรรยายสิ่งใด ๆ ในธรรมชาติเลย  คณิตศาสตร์จึงพัฒนามาในวิถีทางดังที่แสดงไว้ในแผนภาพข้างล่างนี้  

โครงสร้างแสดงการได้มาซึ่งความรู้ทางคณิตศาสตร์
(Allendoerfer, and Oakley, 1969)
การสร้างความรู้ทางคณิตศาสตร์ในลักษณะดังกล่าวนี้เป็นกระบวนการอุปนัยและนิรนัยตัวอย่างการจัดการเรียนการสอนที่สอดคล้องกับธรรมชาติการสร้างความรู้ทางคณิตศาสตร์ เช่น  
· การจัดกิจกรรมไตร่ตรอง (reflective activities)  
· การใช้วิธีการแบบเปิด (open-approach)

· การแก้ปัญหาแบบยืดหยุ่น (flexible problem solving)

การไตร่ตรอง (reflection) หมายถึง การตรวจสอบและปรับเปลี่ยนสมมติฐานต่าง ๆ ที่บุคคลเสนอเพื่อคลี่คลายสถานการณ์ที่เป็นปัญหาอย่างพินิจพิเคราะห์ด้วยเหตุผลหรือเหตุการณ์ที่
ทดสอบได้ โดยอาศัยประสบการณ์เดิม โครงสร้างทางปัญญาที่มีอยู่ แรงจูงใจภายใน และการ
แลกเปลี่ยนทางสังคมเป็นเครื่องมือ จนได้สมมติฐานที่สามารถขจัดความขัดแย้งทางปัญญา
ระหว่างบุคคล ภายในตนเองระหว่างสถานการณ์ที่เกี่ยวข้องกัน และระหว่างความเชื่อกับผล
จากการทดสอบในเชิงประจักษ์ สมมติฐานดังกล่าวคือโครงสร้างทางปัญญาที่รายบุคคลและ
กลุ่มได้ร่วมกันสร้างขึ้นเป็นความรู้ใหม่อย่างต่อเนื่อง (Dewey, 1933; Hullfish and Smith, 1961;

Piaget, 1965; Bigge, 1982; Konold, 1991; ไพจิตร สดวกการ, 2539; โคโนลด์ (Konold, 1991) เสนอแนะให้ครูจัดกิจกรรมการเรียนการสอนที่ให้นักเรียนได้ดำเนินกระบวนการไตร่ตรองโดยการอภิปรายถึงความเชื่อของตนเกี่ยวกับสถานการณ์เฉพาะอย่างหนึ่ง เพื่อกระตุ้นให้นักเรียนประเมินหรือตรวจสอบความเชื่อของตนตามเกณฑ์ต่อไปนี้
เกณฑ์ที่ 1 ความสอดคล้องระหว่างความเชื่อของตนเองกับความเชื่อของผู้อื่นในเรื่องเดียวกัน
เกณฑ์ที่ 2 ความสอดคล้องภายในความเชื่อของตนเอง ระหว่างสถานการณ์เฉพาะ    ต่าง ๆ ที่เกี่ยวข้องกัน หรือมีเงื่อนไขทำนองเดียวกัน
เกณฑ์ที่ 3 ความสอดคล้องระหว่างความเชื่อกับผลจากการสังเกตในเชิงประจักษ์
ในกระบวนการของการพยายามแสดงความน่าเชื่อของความเชื่อหรือความคิด
ของตนต่อกันและกันนั้น นักเรียนจะสำรวจลึกลงไปในความเชื่อของตนเองถึงสถานการณ์อื่น
ที่เกี่ยวข้องหรือที่มีเงื่อนไขทำนองเดียวกันกับสถานการณ์ที่กำลังอภิปราย และทำการสังเกตให้
ประจักษ์ การสำรวจนี้สามารถนำนักเรียนไปสู่การค้นพบความไม่สอดคล้องภายในความเชื่อ
ของตนเองหรือพบความขัดแย้งระหว่างความเชื่อกับการสังเกตในเชิงประจักษ์ได้
การเรียนรู้ในลักษณะนี้อยู่บนพื้นฐานของวิธีการทางวิทยาศาสตร์ (scientific

approach) และในกระบวนการของการไตร่ตรองนั้น จะมีการทดลองและตรวจสอบความคิด
หรือทางเลือกหลายทาง แล้วเลือกเก็บความคิดที่ดีที่สุดไว้ กระบวนการดังกล่าวนี้ ทำให้ความคิดและความเข้าใจของบุคคลเจริญงอกงามขึ้น (Bigge, 1982)
ไพจิตร สดวกการ (2538)   ได้พัฒนากระบวนการเรียนการสอนคณิตศาสตร์  โดยใช้การไตร่ตรองเป็นกิจกรรมหลักตามแนวคิดทฤษฎีคอนสตรัคติวิสต์ (constructivist theory) ซึ่งภายหลังมีการตั้งชื่อทฤษฎีนี้เป็นภาษาไทยว่า “สรรคนิยม”   
 ทฤษฎีคอนสตรัคติวิสต์ หรือ สรรคนิยม มีสาระสำคัญดังนี้  
1.  การเรียนรู้คือการสร้างโครงสร้างทางปัญญา ที่สามารถคลี่คลายสถานการณ์ที่เป็นปัญหาและใช้เป็นเครื่องมือในการแก้ปัญหาหรืออธิบายสถานการณ์อื่น ๆ ที่เกี่ยวข้องได้
2.  นักเรียนเป็นผู้สร้างความรู้ด้วยวิธีที่ต่าง ๆ กัน โดยอาศัยประสบการณ์เดิม โครงสร้างทางปัญญาที่มีอยู่   ความสนใจ   และแรงจูงใจภายในตนเองเป็นจุดเริ่มต้น
3.  ครูมีหน้าที่จัดการให้นักเรียนได้ปรับขยายโครงสร้างทางปัญญาของนักเรียนเองภายใต้สมมติฐาน (assumption) ต่อไปนี้
3.1  สถานการณ์ที่เป็นปัญหา และปฏิสัมพันธ์ทางสังคมก่อให้เกิดความขัดแย้งทางปัญญา
3.2  ความขัดแย้งทางปัญญาเป็นแรงจูงใจให้เกิดกิจกรรมไตร่ตรอง เพื่อขจัดความขัดแย้งนั้น
3.3  การไตร่ตรองบนฐานแห่งประสบการณ์และโครงสร้างทางปัญญาที่มีอยู่  และการมีปฏิสัมพันธ์ทางสังคม กระตุ้นให้มีการสร้างโครงสร้างใหม่ทางปัญญา

วงจรการสร้างความรู้ตามแนวคิดทฤษฎีคอนสตรัคติวิสต์
(ไพจิตร สดวกการ, 2538)
กระบวนการเรียนการสอนคณิตศาสตร์ ที่ ไพจิตร สดวกการ พัฒนาขึ้นบนพื้นฐานวงจรการสร้างความรู้ตามแนวคิดทฤษฎีคอนสตรัคติวิสต์ ประกอบด้วยขั้นตอนใหญ่ ๆ 3 ขั้นตอน และรายละเอียดในแต่ละขั้นตอน ดังนี้ 
ขั้นตอนที่ 1  สร้างความขัดแย้งทางปัญญา
1.1  ครูเสนอปัญหา A ให้นักเรียนคิดแก้ปัญหาเป็นรายบุคคล โดยที่ปัญหา A เป็นปัญหาที่มีความยากในระดับที่นักเรียนต้องปรับโครงสร้างทางปัญญาที่มีอยู่เดิม  หรือต้องสร้างโครงสร้างทางปัญญาขึ้นใหม่  จึงจะสามารถแก้ปัญหาได้
1.2  จัดนักเรียนเข้ากลุ่มย่อย   นักเรียนแต่ละคนเสนอคำตอบและวิธีหาคำตอบของปัญหา A ต่อกลุ่มของตน
ขั้นตอนที่ 2  ดำเนินกิจกรรมไตร่ตรอง
2.1  นักเรียนในกลุ่มย่อยตรวจสอบคำตอบและวิธีหาคำตอบของสมาชิกในกลุ่ม โดยดำเนินการดังนี้
2.1.1  กลุ่มตรวจสอบคำตอบปัญหา A ของสมาชิกแต่ละคนตามเงื่อนไขที่โจทย์กำหนด  อภิปราย  ซักถามเหตุผลและที่มาของวิธีหาคำตอบ
2.1.2  สมาชิกกลุ่มช่วยกันสร้างสถานการณ์ตัวอย่าง B ที่ง่ายต่อการหาคำตอบในเชิงประจักษ์  แต่มีโครงสร้างความสัมพันธ์เหมือนกับปัญหา A  ตามกฎการสร้างการอุปมาอุปไมย  ดังนี้
ก.  ไม่ต้องพิจารณาลักษณะ (attribute) ของสิ่งเฉพาะแต่ละสิ่งในสถานการณ์ปัญหา A

ข.  หาความสัมพันธ์ระดับต่ำ (lower order relations) ระหว่างสิ่งเฉพาะแต่ละสิ่งในสถานการณ์ปัญหา A

ค.  หาความสัมพันธ์ระหว่างความสัมพันธ์ระดับต่ำและความสัมพันธ์ระดับสูง (higher order relations) ซึ่งเป็นระบบความสัมพันธ์ (systematicity)  หรือโครงสร้างความสัมพันธ์ (relational structure) แล้วถ่ายโยงโครงสร้างความสัมพันธ์นี้ไปสร้างสถานการณ์ตัวอย่าง B ที่มีสิ่งเฉพาะแตกต่างกับสถานการณ์ปัญหา A

2.1.3  หาคำตอบของสถานการณ์ตัวอย่าง B ในเชิงประจักษ์
2.1.4  นำวิธีหาคำตอบของปัญหา A มาใช้กับปัญหา B ว่าจะได้คำตอบตรงกับคำตอบของปัญหา B ที่หาได้ในเชิงประจักษ์หรือไม่  ถ้าคำตอบที่ได้ไม่ตรงกัน  ต้องทำการปรับเปลี่ยนวิธีหาคำตอบใหม่  จนกว่าจะได้วิธีหาคำตอบที่ใช้กับปัญหา B แล้วได้คำตอบสอดคล้องกับคำตอบที่หาได้ในเชิงประจักษ์ ซึ่งอาจมีมากกว่า 1 วิธี
2.1.5  นำวิธีหาคำตอบที่ใช้กับปัญหา B แล้วได้คำตอบสอดคล้องกับคำตอบที่หาได้ในเชิงประจักษ์  ไปใช้กับปัญหา A  กลุ่มช่วยกันทำให้สมาชิกทุกคนในกลุ่มเข้าใจการหาคำตอบของปัญหา A ด้วยวิธีดังกล่าว ซึ่งอาจมีมากกว่า 1 วิธี
2.1.6  กลุ่มทำการตกลงเลือกวิธีหาคำตอบที่ดีที่สุดตามความเห็นของกลุ่มและช่วยกันทำให้สมาชิกของกลุ่มทุกคนมีความพร้อมที่จะเป็นตัวแทนในการนำเสนอและตอบข้อซักถามเกี่ยวกับวิธีหาคำตอบดังกล่าวต่อกลุ่มใหญ่ได้

2.2  สุ่มตัวแทนกลุ่มย่อยแต่ละกลุ่มมาเสนอวิธีหาคำตอบของปัญหา A ต่อกลุ่มใหญ่  กลุ่มอื่น ๆ เสนอตัวอย่างค้าน (counter example)  หรือหาเหตุผลมาค้านวิธีหาคำตอบที่ยังค้านได้  ถ้าไม่มีนักเรียนกลุ่มใดสามารถเสนอตัวอย่างค้านหรือเหตุผลมาค้านวิธีหาคำตอบที่ยังค้านได้  ครูจึงจะเป็นผู้เสนอเอง  วิธีที่ถูกค้านจะตกไป  ส่วนวิธีที่ไม่ถูกค้านจะเป็นที่ยอมรับของกลุ่มใหญ่ว่าสามารถใช้เป็นเครื่องมือในการหาคำตอบของปัญหาใด ๆ ที่อยู่ในกรอบของโครงสร้างความสัมพันธ์เดียวกันนั้นได้ ตลอดช่วงเวลาที่ยังไม่มีผู้ใดสามารถหาหลักฐานมาค้านได้  ซึ่งอาจมีมากกว่า 1 วิธี
2.3  ครูเสนอวิธีหาคำตอบของปัญหา A ที่ครูเตรียมไว้ต่อกลุ่มใหญ่  เมื่อพบว่าไม่มีกลุ่มใดเสนอในแบบที่ตรงกับวิธีที่ครูเตรียมไว้  ถ้ามีครูก็ไม่ต้องเสนอ
2.4  นักเรียนแต่ละคนสร้างปัญหา C ซึ่งมีโครงสร้างความสัมพันธ์เหมือนกับปัญหา A ตามกฎการสร้างการอุปมาอุปไมยดังกล่าวแล้ว และเลือกวิธีหาคำตอบจากวิธีซึ่งเป็นที่ยอมรับของกลุ่มใหญ่แล้ว มาหาคำตอบของปัญหา C

2.5  นักเรียนแต่ละคนเขียนโจทย์ของปัญหา C ที่ตนสร้างขึ้นลงในแผ่นกระดาษพร้อมชื่อผู้สร้างปัญหา ส่งครู ครูนำแผ่นโจทย์ปัญหาของนักเรียนมาคละกัน แล้วแจกให้นักเรียนทั้งห้องคนละ 1 แผ่น
2.6  นักเรียนทุกคนหาคำตอบของปัญหาที่ได้รับแจกด้วยวิธีหาคำตอบที่เลือกมาจากวิธีที่เป็นที่ยอมรับของกลุ่มใหญ่แล้ว  ตรวจสอบคำตอบกับเจ้าของปัญหา  ถ้าคำตอบขัดแย้งกัน       ผู้แก้ปัญหาและเจ้าของปัญหาจะต้องช่วยกันค้นหาจุดที่เป็นต้นเหตุแห่งความขัดแย้ง และช่วยกันขจัดความขัดแย้งนั้น  เช่น  อาจจะแก้ไขโจทย์ให้รัดกุมขึ้น  ให้สมเหตุสมผล  หรือแก้ไขวิธีคำนวณ และซักถามกันจนเกิดความเข้าใจทั้งสองฝ่ายแล้วจึงนำปัญหา C และวิธีหาคำตอบทั้งก่อนการแก้ไขและหลังการแก้ไขของทั้งผู้สร้างปัญหาและผู้แก้ปัญหาส่งครู  ครูจะเข้าร่วมการตรวจสอบเฉพาะในผู้ที่ไม่สามารถขจัดความขัดแย้งได้เอง
ขั้นตอนที่ 3  สรุปผลการสร้างโครงสร้างใหม่ทางปัญญา
ครูและนักเรียนช่วยกันสรุปมโนทัศน์  กระบวนการคิดคำนวณ  หรือกระบวนการแก้โจทย์ปัญหาที่นักเรียนได้ช่วยกันสร้างขึ้นจากกิจกรรมในขั้นตอนที่ 2  ให้นักเรียนบันทึกข้อสรุปไว้  
                   ผลที่นักเรียนได้รับจากการเรียนตามกระบวนการนี้  นักเรียนมีความเข้าใจมโนทัศน์ทางคณิตศาสตร์ที่ตนและกลุ่มเพื่อนได้ร่วมกันคิด  และได้พัฒนาทักษะกระบวนการที่สำคัญ ๆ ทางคณิตศาสตร์หลายประการ  อาทิ  กระบวนการคิดคำนวณ      กระบวนการแก้ปัญหา     กระบวนการนิรนัย-อุปนัย   เป็นต้น

การใช้วิธีการแบบเปิด (Open-Approach) ในชั้นเรียนคณิตศาสตร์ของญี่ปุ่น  มีจุดมุ่งหมายให้นักเรียนแต่ละคนได้เรียนรู้คณิตศาสตร์ในแบบที่ตอบสนองพลังความสามารถทางคณิตศาสตร์ของตนเอง   และสามารถปรับคุณภาพของกระบวนการคิดและผลที่ได้จากการคิดสู่องค์ความรู้ทางคณิตศาสตร์   กล่าวอีกอย่างหนึ่งคือ ครูที่จัดกิจกรรมการเรียนการสอนคณิตศาสตร์โดยใช้วิธีการแบบเปิดจำเป็นต้องพยายามทำความเข้าใจความคิดที่หลากหลายของนักเรียนให้มากเท่าที่จะทำได้  โดยการให้นักเรียนพูด อธิบายความคิดของตนกับเพื่อนหรือกับครู    และกระตุ้นให้นักเรียนควบคุมตนเองให้พูดและทำอย่างเป็นคณิตศาสตร์ด้วย
การใช้วิธีการแบบเปิดมีสมมติฐานอยู่บนหลักการ 3 ข้อ  ได้แก่
1.  ความเป็นอิสระในการทำกิจกรรม   ครูที่ใช้วิธีการแบบเปิดมีความคาดหวังว่า  นักเรียนสามารถเรียนรู้ได้จากการมีอิสระในการทำกิจกรรมด้วยตนเอง  
2.  วิวัฒนาการและธรรมชาติของการบูรณาการความรู้ทางคณิตศาสตร์    เนื้อหาคณิตศาสตร์มีลักษณะเป็นนามธรรมและเป็นระบบ    เนื้อหาที่มีความเป็นนามธรรมสูงจะเป็นความรู้ที่อยู่ในรูปทั่วไปซึ่งนำไปใช้ในสถานการณ์ปัญหาต่าง ๆ ได้มากมาย     การเรียนเนื้อหาคณิตศาสตร์ในระดับที่สูงขึ้นจึงต้องมีการย้อนไตร่ตรอง (reflection) ถึงความรู้เบื้องต้นที่เป็นพื้นฐานเสมอ    
3.  ความสามารถในการตัดสินใจของครู    ในชั้นเรียนคณิตศาสตร์ครูมักเผชิญกับความคิดของนักเรียนที่ครูคาดไม่ถึงมาก่อน   บทบาทสำคัญของครูคือต้องให้นักเรียนได้แสดงความคิดออกมาอย่างสมบูรณ์   และต้องช่วยให้นักเรียนคนอื่น ๆ เข้าใจความคิดนั้นด้วย
โดยทั่วไป การสอนคณิตศาสตร์ด้วยวิธีการแบบเปิดประกอบด้วยสถานการณ์ 3 สถานการณ์  ได้แก่  สถานการณ์ A  ครูกำหนดสถานการณ์หรือปัญหาเริ่มต้น  ให้นักเรียนพยายามทำให้อยู่ในรูปปัญหาเชิงคณิตศาสตร์  ตามประสบการณ์และความรู้พื้นฐานทางคณิตศาสตร์ของนักเรียน    สถานการณ์ B  นักเรียนหาคำตอบตามประสบการณ์พื้นฐานของตนเอง    แล้วครูนำนักเรียนอภิปรายหาความสัมพันธ์ระหว่างคำตอบหลากหลายที่นักเรียนเสนอมา  และเชื่อมโยงคำตอบที่ดูเหมือนไม่เกี่ยวข้องกันให้นักเรียนเห็นความเหมือนในความต่าง หรือลักษณะร่วม      สถานการณ์ C  ให้นักเรียนพยายามตั้งปัญหาใหม่ซึ่งเป็นปัญหาที่มีความเป็นนัยทั่วไปยิ่งขึ้น  โดยใช้กิจกรรมในสถานการณ์ B เป็นประสบการณ์พื้นฐานในการแก้ปัญหา  และนำไปสู่คำตอบที่อยู่ในรูปทั่วไปยิ่งขึ้น (เช่น สรุปเป็นสูตร หรือทฤษฎี เป็นต้น)  ซึ่งสอดคล้องกับกิจกรรมไตร่ตรองในกระบวนการเรียนการสอนที่ ไพจิตร สดวกการ พัฒนาขึ้นในปีการศึกษา 2534 – 2538   

ในชีวิตประจำวัน เราเผชิญกับปัญหาใหม่อยู่เสมอ  เมื่อเผชิญกับปัญหาที่ซ้ำ ๆ กัน เรามักจะได้พัฒนาขั้นตอนสำหรับแก้ปัญหานั้นขึ้น จนเกิดกระบวนการที่ยืดหยุ่นอย่างเป็นนามธรรมพอที่จะนำไปปรับใช้กับปัญหาอื่น ๆ ได้อีกหลายปัญหา  การทำความเข้าใจว่า ผู้คนสร้างความรู้ที่ยืดหยุ่น เป็นนามธรรม (อยู่ในรูปทั่วไป) ขึ้นมาได้อย่างไร จึงเป็นสิ่งสำคัญยิ่งสำหรับการสร้างความเข้าใจในเรื่องการเรียนรู้  การพัฒนา และการออกแบบสภาพแวดล้อมทางการเรียนเพื่อส่งเสริมความยืดหยุ่น (flexibility)
โดยทั่วไป เราเรียนรู้ขั้นตอน วิธีดำเนินการ จากการแก้ปัญหาด้วยตนเอง หรือรับจากการป้อนให้ของผู้อื่น  การเรียนรู้จากการป้อนให้โดยตรงอาจจะทำให้ผู้เรียนไม่สามารถถ่ายโยงสิ่งที่เรียนรู้ไปใช้กับปัญหาใหม่ที่ไม่คุ้นเคย
กลไกสำคัญอันหนึ่งที่ส่งผลต่อการเรียนรู้ขั้นตอน วิธีการ และความยืดหยุ่นในการนำไปใช้ คือ การอธิบายของผู้เรียน (self – explaining)  ผู้เรียนที่ประสบความสำเร็จมักจะพยายามสร้างคำอธิบายในขณะที่ศึกษาตัวอย่างที่มีผลต่อการแก้ปัญหา  คำอธิบายเหล่านี้มีการระบุช่องว่างของความเข้าใจและความเชื่อมโยงกับตัวอย่างก่อน ๆ หรือกับบทเรียนก่อน ๆ ในตำรา   (Chi, Bassok, Lewis, Reimann, & Glaser, 1989)    ผลจากงานวิจัย พบว่า ผู้เรียนตั้งแต่วัย 5 ขวบ ถึงวัยผู้ใหญ่สามารถเรียนรู้ได้มากขึ้นถ้าได้รับการกระตุ้นให้สร้างคำอธิบายของตนเอง  (Aleven & Koedinger, 2002;  Bielaczyc, Pirolli, & Brown, 1995;  Chi, de Leeuw, Chiu, & LaVancher, 1994)
ผู้เรียนแต่ละคนต่างมีความรู้นอกระบบที่สร้างขึ้นเองในชีวิตประจำวันมากบ้างน้อยบ้าง ซึ่งอาจจะไม่ใช่ความรู้ที่ถูกต้องเสมอไป  เช่นเดียวกับผลจากงานวิจัยจำนวนมากที่พบว่า ความรู้ ความเข้าใจเดิมของนักเรียนเป็นสิ่งที่เปลี่ยนแปลงยาก แม้ว่าจะได้รับการสอนแบบป้อนให้โดยตรงจากการเรียนในระบบแล้วก็ตาม ถ้าความรู้ใหม่ที่ป้อนให้นั้นไม่เข้ากับความรู้เดิมของผู้เรียน คือเกิดช่องว่างระหว่างความเข้าใจ  การกระตุ้นให้ผู้เรียนอธิบายทั้งความรู้ ความเข้าใจที่คลาดเคลื่อนนอกระบบของตน และความรู้ ความเข้าใจที่ถูกต้องในระบบ  เป็นกลไกสำคัญในการช่วยแก้ไขความรู้ ความเข้าใจที่คลาดเคลื่อนของผู้เรียน และส่งเสริมความสามารถในการถ่ายโยง ทำให้มีความยืดหยุ่นในการแก้ปัญหา  และการกระตุ้นให้ผู้เรียนอธิบายความคิดของตนเองยังอาจช่วยให้ผู้เรียนค้นพบและสรุปวิธีดำเนินการที่ถูกต้องได้เองในกรณีที่ยังไม่ได้รับการสอนแบบป้อนให้โดยตรงอีกด้วย  (Siegler, 2002)
การแก้ปัญหาแบบยืดหยุ่น ประกอบด้วยการเลือกวิธีการอย่างไม่ยึดติด และการปรับวิธีการให้เข้ากับปัญหา ซึ่งขึ้นอยู่กับปัญหาและจุดมุ่งหมายของการแก้ปัญหานั้น ๆ   Teije และ van Harmelen (1995) ได้วิจัยพบว่า สามารถนำเทคนิคการไตร่ตรอง (Reflection Techniques) มาใช้ในการวินิจฉัยวิธีการแก้ปัญหาอย่างยืดหยุ่นได้

สำนักพัฒนานวัตกรรมการจัดการศึกษา สำนักงานคณะกรรมการการศึกษาขั้นพื้นฐานโดยโครงการพัฒนาคุณภาพการเรียนรู้สู่สากล ได้รวบรวมยุทธวิธีช่วยคิดแก้ปัญหาไว้  เช่น
ยุทธวิธีช่วยคิดที่ 1   การวาดภาพ (Draw a Picture)  หมายถึง การวาดรูปภาพเหมือน หรือวาดรูปเรขาคณิตสามมิติ รูปสองมิติ  หรือแถบเส้นและเส้น (หนึ่ง มิติ) แทนสถานการณ์  หรือ เรื่องราวที่โจทย์กำหนดให้เพื่อทำให้เราเห็นแนวทางการหาคำตอบ  หรือแก้ปัญหานั้น ๆ 
ยุทธวิธีช่วยคิดที่ 2   การหาแบบรูป (Find a Pattern)  เป็นการหากฎของแบบรูปหนึ่ง ๆ เพื่อขยายผลหรือสร้างแบบรูปนั้น ๆ ให้มีความสมบูรณ์ หรือหาจำนวนใด ๆ ในแบบรูปนั้นได้
ยุทธวิธีช่วยคิดที่ 3   การคิดแบบย้อนกลับ(Work Backwards)  โดยเริ่มคิดจากข้อมูลสุดท้ายแล้วดำเนินการย้อนกลับตามลำดับทีละขั้นตอนเพื่อหาข้อมูลเริ่มต้น
ยุทธวิธีช่วยคิดที่ 4   การสร้างตาราง (Make a Table)  ช่วยจัดระบบของข้อมูลเพื่อแสดงความสัมพันธ์ระหว่างเซตของข้อมูล ทำให้ง่ายต่อการคำนวณหรือหาคำตอบ 
ยุทธวิธีช่วยคิดที่ 5   การเดาและตรวจสอบ (Guess and Check)  เมื่อไม่แน่ใจว่าจะใช้ยุทธวิธีใดในการแก้ปัญหา จึงใช้วิธีเดาคำตอบจากข้อมูลของโจทย์อย่างสมเหตุสมผล  ตรวจสอบคำตอบที่ได้ หากไม่ถูกต้อง ก็เดาใหม่โดยใช้ผลจากการเดาที่แล้วมาเป็นฐานข้อมูลประกอบการเดาหากยังไม่ถูกต้องอีกก็ย้อนกลับไปทำการเดาใหม่อีก จนกว่าจะได้คำตอบที่ถูกต้องและสมเหตุสมผล
ยุทธวิธีช่วยคิดที่ 6   การทำให้อยู่ในรูปอย่างง่าย (Solve a Simpler Problem)   เป็นการปรับปัญหาให้อยู่ในรูปแบบที่หาคำตอบได้ง่ายกว่า  หรือแบ่งการหาคำตอบออกเป็นส่วนย่อยก่อน หรือหาคำตอบจากปริมาณที่น้อย ๆ ก่อน 
ยุทธวิธีช่วยคิดที่ 7   การเลือกยุทธวิธี (Choose a Strategy)  เป็นการเลือกใช้ยุทธวิธีที่ช่วยให้แก้ปัญหาได้จากยุทธวิธีที่ 1 - 6 หรือจากวิธีอื่น ๆ นอกเหนือจากที่กล่าวมาแล้ว  โดยใช้วิจารณญาณในการพิจารณาไตร่ตรอง แก้ปัญหาด้วยวิธีการที่ยืดหยุ่น 

ตัวอย่างปัญหา

เราอาจใช้ขั้นตอนการแก้ปัญหาของโพลย่า (Polya) ดังนี้

 1.  ทำความเข้าใจปัญหา
          ประการแรก :
โจทย์ถามอะไร


   

มีผู้ร่วมงานเลี้ยงในครั้งนี้ทั้งหมดกี่คน ?


         ประการที่สอง :
เรารู้อะไรจากโจทย์บ้าง


        

ผู้ร่วมงานไหวัสวัสดีกันและกันครบทุกคน คนละ 1 ครั้ง
                                                      มีคนไหว้สวัสดีกันทั้งหมดรวม 21 คู่

เลือกใช้วิธีการทำให้อยู่ในรูปอย่างง่าย   โดยการสมมติว่าในงานเลี้ยงมีคนทั้งหมด 1 คน   2 คน   3 คน  … ก่อน   สังเกตผลที่ได้  และเลือกยุทธวิธีช่วยคิดเพิ่มเติม คือ วาดรูป  และใช้ตาราง

ให้จุด 1 จุด แทนคน 1 คน   ส่วนของเส้นตรงที่เชื่อมจุด 1 เส้น แทนการไหว้สวัสดีกันของคน 1 คู่   ดังนี้

นำผลที่ได้มาเขียนลงในตาราง
	จำนวนคน
ที่ร่วมงาน
	1
	2
	3
	4
	5
	6
	7

	จำนวนคู่ที่
ไหว้สวัสดีกัน
	0
	      1
	3
	6
	10
	15
	21

	ลักษณะการเพิ่มขึ้น
	
	0+1
	1+2
	3+3
	6+4
	10+5
	15+6



เป็นการพิจารณาคำตอบที่ได้ว่า ถูกต้องสมเหตุสมผล หรือตรงกับความเป็นจริงหรือไม่

สำรวจรูปที่สร้างขึ้น  ซึ่งใช้จำนวนจุดแทนจำนวนคนที่มาร่วมงาน และจำนวนส่วนของเส้นตรงแทนจำนวนคู่ที่ไหว้สวัสดีกัน  พบว่า รูปที่มีจำนวนส่วนของเส้นตรงทั้งหมด 21 เส้น คือรูปที่มีจุด 7 จุด  ดังนั้น มีคนร่วมงานเลี้ยงครั้งนี้ทั้งหมด 7 คน
ลองให้นักเรียน 7 คน ออกมาไหว้สวัสดีกันและกัน โดยนักเรียนแต่ละคนต้องไหว้สวัสดีนักเรียนที่เหลืออีก 6 คนให้ครบ   ตรวจนับจำนวนคู่ที่ไหว้สวัสดีกัน ได้ 21 คู่จริงหรือไม่


1.  อัตราส่วนของจำนวนนักเรียนชายต่อนักเรียนหญิงของชั้นเรียนหนึ่งเป็น  3 : 7        และในวันรับใบประกาศนียบัตรนักเรียนทุกคนในชั้นเรียนแจกรูปถ่ายของตนเอง   พร้อมที่อยู่ให้เพื่อนๆ  ทุกคน  คนละ 1 รูป  นับจำนวนรูปภาพได้ทั้งหมด  4,830 รูป   ชั้นเรียนนี้มีนักเรียนหญิงมากกว่านักเรียนชายกี่คน

2.  ถังใบหนึ่งจุน้ำได้ 2,500  ลิตร  ในทุกๆ วันใช้น้ำวันละครึ่งของน้ำที่เหลือในแต่ละวัน           วันที่ 9  จะเหลือน้ำคิดเป็นร้อยละเท่าไรของน้ำที่เหลือจากการใช้วันแรก

3.  รูปวงกลม  2  วง  สัมผัสกันและสัมผัสภายในรูปสามเหลี่ยมด้านเท่า  ดังรูป                          อัตราส่วนของพื้นที่วงกลมเล็กต่อพื้นที่วงกลมใหญ่เป็นเท่าใด




4.  จากรูปที่กำหนดให้  พื้นที่ส่วนที่แรเงา  เท่ากับกี่ตารางหน่วย


การย้อนพิจารณา เป็นการทบทวนไตร่ตรองและอธิบายถึงการได้มาของคำตอบ เพื่อนำไปใช้ในการหาคำตอบของปัญหาได้กว้างขึ้นกว่าเดิม  ผลจากการย้อนพิจารณา สามารถนำไปสู่การสรุปให้อยู่ในรูปทั่วไป เช่น เป็นกฎ หรือสูตรได้  เช่น  
จากปัญหา การหาจำนวนคนที่ร่วมงานเลี้ยงในหน้า 10   เมื่อย้อนกลับไปทบทวน พิจารณาไตร่ตรอง และอธิบายถึงการได้มาของคำตอบ จะพบเห็นแบบรูปของจำนวนคู่ที่ไหว้สวัสดีกันในตาราง ซึ่งมีลักษณะเพิ่มขึ้นทีละ 1, 2, 3, … ตามลำดับ
	จำนวนคน
ที่ร่วมงาน
	1
	2
	3
	4
	5
	6
	7

	จำนวนคู่ที่
ไหว้สวัสดีกัน
	0
	      1
	3
	6
	10
	15
	21

	ลักษณะการเพิ่มขึ้น
	
	0+1
	1+2
	3+3
	6+4
	10+5
	15+6


จากลักษณะการเพิ่มนี้  จงสร้างข้อสรุป (สูตร) ที่นำไปใช้กับกรณีที่มีจำนวนมาก ๆ ได้อย่างรวดเร็ว
จงเลือกโจทย์ฝึกฝนเพื่ออธิบายถึงยุทธวิธีที่ใช้ในการหาคำตอบของปัญหา  และจะสรุปผลการเรียนรู้ที่ได้จากการแก้ปัญหานั้นให้อยู่ในรูปทั่วไปได้อย่างไร เพื่อนำไปใช้หาคำตอบของปัญหาได้กว้างขึ้น
………………………………………………………………………………………………………………………..…………………………………………………………………………………………………………………………………………………………………………………………………………………………………………………..…………………………………………………………………….…………………………………………………..………………………………………………………………………………………………………………………..…………………………………………………………………………………………………………………



ให้ตั้งปัญหาใหม่เพื่อเลือกใช้ยุทธวิธีช่วยคิด และหาคำตอบ  
………………………………………………………………………………………………………………………..……………………………………………………………………………………

หลักสูตรแกนกลางการศึกษาขั้นพื้นฐาน พุทธศักราช ๒๕๕๑  กลุ่มสาระการเรียนรู้คณิตศาสตร์ ได้กำหนดสาระหลักที่จำเป็นสำหรับผู้เรียนทุกคน ดังนี้
สาระที่ ๑  จำนวนและการดำเนินการ
สาระที่ ๒  การวัด  
สาระที่ ๓  เรขาคณิต

สาระที่ ๔  พีชคณิต
สาระที่ ๕  การวิเคราะห์ข้อมูลและความน่าจะเป็น
สาระที่ ๖  ทักษะและกระบวนการทางคณิตศาสตร์
ในสาระที่ ๖  ทักษะและกระบวนการทางคณิตศาสตร์นั้น  ได้กำหนดมาตรฐานไว้ ดังนี้
มาตรฐาน ค ๖.๑  มีความสามารถในการแก้ปัญหา  การให้เหตุผล  การสื่อสาร  การสื่อความหมายทางคณิตศาสตร์  และการนำเสนอ  การเชื่อมโยงความรู้ต่าง ๆ ทางคณิตศาสตร์  และเชื่อมโยงคณิตศาสตร์กับศาสตร์อื่น ๆ  และมีความคิดริเริ่ม สร้างสรรค์
จะเห็นได้ว่า สาระที่ ๖ เป็นทักษะและกระบวนการที่ต้องใช้ในการเรียนรู้สาระอื่น ๆ ทุกสาระ  ดังนั้น  ในการจัดการเรียนการสอน จึงต้องจัดให้ผู้เรียนเรียนรู้สาระที่ ๑ – ๕ ด้วยทักษะและกระบวนการในสาระที่ ๖    
กิจกรรมและยุทธวิธีต่าง ๆ ที่ได้กล่าวมาแล้วในตอนต้น ล้วนแล้วแต่มุ่งส่งเสริมให้นักเรียนบรรลุทักษะและกระบวนการทางคณิตศาสตร์ ในขณะที่เรียนสาระคณิตศาสตร์ต่าง ๆ   นอกจากนี้  ครูยังสามารถใช้ซอฟต์แวร์คอมพิวเตอร์ช่วยเติมเต็มให้นักเรียนบรรลุทักษะและกระบวนการทางคณิตศาสตร์ได้ดียิ่งขึ้น   
จากการสำรวจซอฟต์แวร์ที่ใช้ในการสร้างความรู้ ความเข้าใจคณิตศาสตร์ พบว่า
ปัจจุบัน มีผู้พัฒนาซอฟต์แวร์ที่มีลักษณะเป็นเครื่องมืออำนวยความสะดวกต่อการสร้างรูปเรขาคณิตต่าง ๆ ซึ่งวัดค่าและแสดงผลการคำนวณที่เกี่ยวข้องกับรูปได้และแปรค่าได้ตามรูปที่เปลี่ยนไป ซึ่งจะช่วยให้นักเรียนเกิดความรู้ความเข้าใจได้ง่ายและรวดเร็วขึ้น เช่น  โปรแกรม The Geometer’s Sketchpad (GSP) ซึ่งเป็นซอฟต์แวร์ที่พัฒนาขึ้นเมื่อ ค.ศ. 1991 โดย นิโคลัส แจคคิว (Nicholas Jackiw) ในโครงการพัฒนาเรขาคณิตแบบเห็นจริง (Visual Geometry Project) ของมูลนิธิวิทยาศาสตร์แห่งชาติ (National Science Foundation: NSF) และพัฒนามาโดยลำดับด้วยเงินทุนสนับสนุนของ NSF และบริษัท Key Curriculum Press ในการพัฒนาซอฟต์แวร์และการผลิตสื่อสิ่งพิมพ์แนะนำการใช้งาน   ทำให้มีการใช้ซอฟต์แวร์นี้อย่างแพร่หลายในหลายประเทศ

สถาบันส่งเสริมการสอนวิทยาศาสตร์และเทคโนโลยี  (สสวท.)  ได้ซื้อลิขสิทธิ์โปรแกรม GSP จากบริษัท Key-Curriculum Press และแปลเป็นภาษาไทย   โปรแกรมนี้ช่วยสร้างรูปเรขาคณิตได้อย่างรวดเร็ว  สวยงาม ผู้เรียนสามารถใช้โปรแกรมนี้ในการสำรวจเพื่อสร้างความรู้ ความเข้าใจคณิตศาสตร์ได้หลากหลายวิธี  ตั้งแต่อย่างง่ายไปจนถึงซับซ้อนในเวลาอันจำกัด    เนื่องจากโปรแกรม  GSP  เป็นซอฟต์แวร์ที่พัฒนาขึ้นเพื่อการเรียนการสอนคณิตศาสตร์โดยเฉพาะ  รูปที่สร้างด้วยโปรแกรมนี้ สามารถทำให้เคลื่อนไหวและเปลี่ยนแปลงขนาดได้โดยยังคงรักษาสมบัติทางคณิตศาสตร์ไว้เสมอ  ทำให้สามารถสำรวจผลที่เป็นไปได้ตามเงื่อนไขของการสร้าง    
ขอบเขตการใช้งานของโปรแกรม GSP กว้างขวางมาก   ครูและนักเรียนผู้นำโปรแกรมไปใช้จึงควรใช้ให้สมคุณค่า   ดังตัวอย่างต่อไปนี้
1) ใช้โปรแกรมนี้ในสาระต่าง ๆ ของกลุ่มสาระการเรียนรู้คณิตศาสตร์ได้  ตั้งแต่ระดับต้น จนถึงระดับสูง  เช่น ในพีชคณิต  สามารถใช้โปรแกรมนี้สำรวจความชันและสมการของเส้นตรง  สำรวจสมบัติของพาราโบลาและสาระสำคัญอีกหลายสาระ  นักเรียนและครูสามารถสำรวจการเคลื่อนไหวของวงศ์ของฟังก์ชันในพีชคณิตขั้นสูงด้วยการใช้คำสั่งต่าง ๆ จากเมนูกราฟ     สำรวจความเกี่ยวข้องระหว่างรูปสามเหลี่ยมมุมฉากและฟังก์ชันตรีโกณมิติ         สำรวจอนุพันธ์ของฟังก์ชันด้วยการสร้างเส้นสัมผัสเส้นโค้งและใช้คำสั่งอนุพันธ์    หรือสำรวจปริพันธ์โดยการสร้างพื้นที่ที่ปิดล้อมด้วยเส้นโค้ง
     2)  ใช้สร้างแบบจำลองสถานการณ์ปัญหา ซึ่งสามารถทำให้รูปเคลื่อนไหวและสำรวจการเปลี่ยนแปลงเพื่อหาคำตอบ และนำไปสู่การสรุปนิยาม สัจพจน์ สมบัติ หรือทฤษฎีบททางคณิตศาสตร์ได้
3) ครูสามารถใช้โปรแกรมนี้เป็นเครื่องมือช่วยให้การเรียนการสอนมีประสิทธิภาพ คือทำให้นักเรียนเกิดความเข้าใจในเวลาอันสั้น    ถึงแม้ว่าจะไม่สามารถสอนในห้องปฏิบัติการคอมพิวเตอร์ได้ทุกวัน  ก็สามารถนำมาใช้ในห้องเรียนที่มีคอมพิวเตอร์เพียงเครื่องเดียว  พร้อมเครื่องฉาย LCD ได้  และนักเรียนสามารถใช้โปรแกรมนี้ในการนำเสนอความรู้ ความเข้าใจในชั้นเรียน หรือทำรายงาน โครงงาน ตลอดจนทำแฟ้มผลงานได้
4) นักเรียนสามารถใช้โปรแกรมนี้ในการตรวจคำตอบที่ได้จากการทำแบบฝึกหัดในหนังสือเรียน  และครูสามารถใช้ในการเตรียมการสอนได้
5) ใช้ในการสร้างแฟร็กทัล  ที่เป็นรูปเรขาคณิตสวยงามสะดุดตา  ซึ่งพบเห็นได้ในธรรมชาติ  และเป็นรากฐานที่สำคัญของโปรแกรมคอมพิวเตอร์กราฟิกหลาย ๆ โปรแกรม  แฟร็กทัลเป็นรูปเรขาคณิตที่คล้ายกับรูปเดิมของมันเอง  การสร้างแฟร็กทัลเริ่มต้นจากการสร้างรูปง่าย ๆ แล้วทำซ้ำรูปเดิมแต่ให้มีขนาดเล็กลง ๆ   โดยใช้คำสั่งทำซ้ำ ดังตัวอย่างรูปต่อไปนี้        [image: image3.emf]   [image: image4.emf]     [image: image5.emf]
นักเรียนผู้สร้างรูปจะต้องสามารถอธิบาย รายละเอียดของมโนทัศน์หรือทฤษฎีทางคณิตศาสตร์ที่นำมาใช้ในการสร้างรูปสวย ๆ ของตนได้  มิใช่อาศัยแต่เพียงการจดจำขั้นตอนการสร้างโดยไม่มีความเข้าใจถึงองค์ความรู้ที่อยู่เบื้องหลังของการสร้างนั้น
6) สามารถใช้โปรแกรมนี้วาดภาพที่ได้สัดส่วนเสมือนจริง  และรูปศิลปะทางเรขาคณิตแบบต่าง ๆ   สามารถออกแบบพื้นหลังของงานที่นำเสนอให้ได้ภาพที่สวยงามไม่ซ้ำแบบใคร  โดยใช้คำสั่งในเมนูการแปลงของโปรแกรมนี้รวมกับคำสั่งจากเมนูแสดงผลและอื่น ๆ 
จากการพิจารณาสมบัติของโปรแกรม GSP   และขอบเขตการใช้งานดังกล่าวข้างต้น  โครงการโรงเรียนในฝันจึงได้สนับสนุนให้นำโปรแกรมนี้ไปใช้ในการจัดการเรียนการสอนในห้องปฏิบัติการหรือห้องเรียนคณิตศาสตร์ของโรงเรียนในโครงการ    เพื่อพัฒนานักเรียนให้มีเจตคติที่ดีต่อคณิตศาสตร์  มีความคิดริเริ่ม  สร้างสรรค์  มีจินตนาการ  มีทักษะกระบวนการทางคณิตศาสตร์  สามารถค้นพบหรือสร้างความรู้ด้วยวิธีการที่แตกต่างกัน ซึ่งในการประเมินเพื่อรับรองโรงเรียนในฝันให้เป็นโรงเรียนต้นแบบนั้น นักเรียนต้องแสดงความรู้ ความเข้าใจในสาระการเรียนรู้คณิตศาสตร์ต่อผู้ประเมิน  โดยต้องสามารถอธิบายและตอบข้อซักถามของผู้ประเมินได้  โปรแกรม GSP จึงเป็นเครื่องมือที่ใช้ในการนำเสนอชิ้นงานซึ่งเป็นผลจากการเรียนรู้คณิตศาสตร์ของนักเรียนได้เป็นอย่างดี   เป็นที่ประทับใจของผู้ประเมิน   ผู้ประเมินจะพิจารณาการนำ GSP ไปใช้ในการสร้างมโนทัศน์ ทักษะและกระบวนการทางคณิตศาสตร์ของนักเรียนในเนื้อหาที่อยู่เบื้องหลังชิ้นงานที่นำเสนอ     ซึ่งนักเรียนต้องอธิบายให้ถูกต้องตามหลักการทางคณิตศาสตร์ โดยมีการเตรียมความรู้ความเข้าใจและกระบวนการเบื้องหลังการสร้างชิ้นงานนั้นอย่างละเอียด สำหรับไว้ตอบคำถามของผู้ประเมินได้ในทุกซอกทุกมุมที่เกี่ยวข้องกับงานชิ้นนั้น   นักเรียนบางแห่งนำเสนอแบบย้อนกลับ ให้เห็นหน้าซึ่งเป็นผลสำเร็จที่สวยงามก่อน พร้อมกับคำพูดบรรยาย เชิญชวนให้อยากชมรายละเอียดของงาน  เมื่อผู้ประเมินซักถามถึงความรู้คณิตศาสตร์ที่นำมาใช้ในการสร้างผลงานที่น่าสนใจนั้น ก็ย้อนกลับไปเปิดหน้าก่อน ๆ มาอธิบายอย่างเป็นขั้นเป็นตอน ให้เข้าใจได้อย่างทะลุปรุโปร่ง 
ครูสามารถใช้โปรแกรม GSP เป็นสื่อประกอบการเรียนการสอนแบบย้อนกลับได้เป็นอย่างดี เช่น ต้องการให้นักเรียนค้นพบด้วยตนเองว่า “มุมในครึ่งวงกลมเป็นมุมฉาก”   ครูจะไม่บอกข้อความรู้นี้แก่นักเรียนก่อน   แต่ให้นักเรียนสร้างวงกลมที่ไม่จำกัดขนาด พร้อมเส้นผ่านศูนย์กลางของวงกลม   และสร้างมุมลงในครึ่งวงกลมโดยให้จุดยอดมุมอยู่บนเส้นรอบวงกลม   ดังรูป ก
     
ให้นักเรียนวัดขนาดของมุม PRQ ในรูป ก    แล้วใช้เมาส์ลากจุด R ซึ่งเป็นจุดบนเส้นรอบวงกลมไปไว้ที่ตำแหน่งอื่น ๆ บนเส้นรอบวงกลม ดังรูป ข,  ค, ง, ฯลฯ โดยไม่ต้องสร้างรูปใหม่     นักเรียนจะค้นพบด้วยตนเองว่า ไม่ว่าจะเลื่อนจุด R ไปไว้ที่ตำแหน่งใด บนเส้นรอบวงกลม    มุม PRQ ซึ่งเป็นมุมภายในครึ่งวงกลมก็มีขนาดเท่ากับ 90 องศา เสมอ    ให้นักเรียนขยายวงกลมเดิมให้ใหญ่ขึ้นหรือเล็กลง  และเลื่อนจุด R ไปไว้ที่ตำแหน่งใด ๆ บนเส้นรอบวงกลมอีกโดยไม่ต้องสร้างรูปใหม่นักเรียนจะพบว่า ไม่ว่าจะเป็นวงกลมขนาดเล็กหรือขนาดใหญ่เพียงใด  มุมที่อยู่ในครึ่งวงกลมก็ยังคงมีขนาดเท่ากับ 90 องศา เสมอ   ทำให้นักเรียนได้ข้อสรุปความรู้ใหม่สำหรับตนเองอย่างมั่นใจว่า “มุมภายในครึ่งวงกลมเป็นมุมฉาก”  ในการเรียนรู้สาระคณิตศาสตร์อื่น ๆ ก็สามารถให้นักเรียนสร้างรูปตามเงื่อนไข แล้วเปลี่ยนแปลงขนาด และตำแหน่ง จนได้ข้อสรุปด้วยตนเอง  ซึ่งข้อสรุปที่ได้นั้นสามารถนำไปใช้ในการแก้ปัญหาที่เกี่ยวข้อง และเป็นพื้นฐานในการค้นพบข้อความรู้ใหม่ ๆ ต่อไป  (ดูรายละเอียดตัวอย่างการใช้โปรแกรม GSP ได้ที่ http://www.curric.net/center/math_center.htm)
โปรแกรม GSP จึงเป็นเครื่องมือหนึ่งที่เหมาะกับการนำมาใช้ประกอบการเรียนรู้คณิตศาสตร์จากการแก้ปัญหาแบบยืดหยุ่น  ที่ครูคณิตศาสตร์เรียนรู้ได้ไม่ยากและน่าจะนำไปใช้ในการจัดการเรียนการสอนในห้องปฏิบัติการหรือห้องเรียนคณิตศาสตร์   เพื่อให้นักเรียนได้เรียนรู้สาระคณิตศาสตร์ตามมาตรฐานการเรียนรู้ของหลักสูตร และมีเจตคติที่ดีต่อคณิตศาสตร์   สามารถสร้างองค์ความรู้ตามความสามารถของตนเอง  มีจินตนาการ   มีความคิดริเริ่ม สร้างสรรค์  ซึ่งจะช่วยให้นักเรียนบรรลุทักษะและกระบวนการทางคณิตศาสตร์ตามหลักสูตรได้สมบูรณ์ยิ่งขึ้น  

งานเลี้ยงครั้งหนึ่ง  ผู้ร่วมงานแต่ละคนได้ไหว้สวัสดีกับคนอื่น ๆ 


 ในงานครบทุกคน คนละ 1 ครั้ง พบว่าในงานนี้มีคนไหว้สวัสดีกัน


รวมทั้งหมด 21 คู่   อยากทราบว่างานเลี้ยงครั้งนี้มีคนร่วมงาน

